تورکیه-‌نین اینگیلتره-‌یه یئنی نوع کروناویروس (کووید-19) اپیدمیاسینا قارشی طبی یاردیم داشییان حربی یوک طیاره‌سی پایتاخت آنکارا‌دان حرکت ائدیب.
ساغلیق ناطیرلیگی طرفیندن حاضیرلانان N95 نوع ماسک‌لار و خصوصی طبی گئییم‌دن عبارت یاردیم ماتئریا‌لی آنکارادا یئرلشن ائتیمسگوت حربی هاوا لیمانیندان "A400M تیپ‌لی یوک طیاره‌سینه یئرلش‌دیریله‌رک یولا دوشوب. گؤندریلن باغلاما‌لارین اوزرینده تورکجه و اینگیلیسجه مو‌لانانین “اومیدسیزلیک‌دن سونرا نئجه اومیدلر وار. قاران‌لیق‌دان سونرا نئجه گونش‌لر وار” سؤزلری یئر آلیب. اینگیلتره‌یه صاباح دا طبی یاردیم گؤندریلمه‌سی پلانلاشدیریلیر. قئید ائدک کی، تورکیه داها اول ایتالیا، ایسپانیا، قوزیی مقدونیه، قاراداغ، صربیستان، بوسنیا و هرزگوینا و کوزوو-یا دا طبی یاردیم گؤندرمیشدی.
